CELEX: 31988R1543
Language: el
Date: 1988-06-01 00:00:00
Title: Κανονισμός (ΕΟΚ) αριθ. 1543/88 της Επιτροπής της 1ης Ιουνίου 1988 για τροποποίηση του κανονισμού (ΕΟΚ) αριθ. 1725/79 όσον αφορά ορισμένες διατάξεις σχετικά με τη χορήγηση ενισχύσεων για το αποκορυφωμένο γάλα σε σκόνη που προορίζεται για τη διατροφή των ζώων

Avis juridique important

|

31988R1543

Κανονισμός (ΕΟΚ) αριθ. 1543/88 της Επιτροπής της 1ης Ιουνίου 1988 για τροποποίηση του κανονισμού (ΕΟΚ) αριθ. 1725/79 όσον αφορά ορισμένες διατάξεις σχετικά με τη χορήγηση ενισχύσεων για το αποκορυφωμένο γάλα σε σκόνη που προορίζεται για τη διατροφή των ζώων  

Επίσημη Εφημερίδα αριθ. L 139 της 04/06/1988 σ. 0009 - 0009 Φινλανδική ειδική έκδοση: Κεφάλαιο 3 τόμος 26 σ. 0200  Σουηδική ειδική έκδοση: Κεφάλαιο 3 τόμος 26 σ. 0200 

***** ΚΑΝΟΝΙΣΜΟΣ (ΕΟΚ) αριθ. 1543/88 ΤΗΣ ΕΠΙΤΡΟΠΗΣ  της 1ης Ιουνίου 1988  για τροποποίηση του κανονισμού (ΕΟΚ) αριθ. 1725/79 όσον αφορά ορισμένες διατάξεις σχετικά με τη χορήγηση ενισχύσεων για το αποκορυφωμένο γάλα σε σκόνη που προορίζεται για τη διατροφή των ζώων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 10 παράγραφος 3,  Εκτιμώντας:  ότι σε εφαρμογή του άρθρου 4 παράγραφος 1 του κανονισμού (ΕΟΚ) αριθ. 1725/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3183/86 (4), η χορήγηση της ενισχύσεως του αποκορυφωμένου γάλακτος σε σκόνη που μεταποιείται σε σύνθετες ζωοτροφές εξαρτάται από την υποχρέωση να ενσωματωθούν τουλάχιστον 60 χιλιόγραμμα σκόνης ανά 100 χιλιόγραμμα τελικού προϊόντος· ότι η εξέλιξη της καταστάσεως της αγοράς του αποκορυφωμένου γάλακτος καθιστά δυνατή την τροποποίηση του προαναφερθέντος ποσού ενσωματώσεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 4 παράγραφος 1 του κανονισμού (ΕΟΚ) αριθ. 1725/79 τροποποιείται ως εξής:  1. Στο πρώτο εδάφιο στοιχείο α), οι όροι «60 χιλιόγραμμα» αντικαθίστανται από τους όρους «45 χιλιόγραμμα».  2. Στο τρίτο εδάφιο, οι δύο όροι «60 χιλιόγραμμα» αντικαθίστανται από τους δύο όρους «45 χιλιόγραμμα» και οι όροι «59 χιλιόγραμμα» από τους όρους «44 χιλιόγραμμα».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 6 Ιουνίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Ιουνίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 110 της 29. 4. 1988, σ. 27.  (3) ΕΕ αριθ. L 199 της 7. 8. 1979, σ. 1.  (4) ΕΕ αριθ. L 297 της 21. 10. 1986, σ. 9.